Publication: Magyar Közlöny
Issue: MK-2009-153 (Year: 2009, Number: 153)
Era: 2004-2010
Section: benyújtott bírói kezdeményezés, ezért az Alkotmánybíróság a már nem hatályos 66/2003. (XII. 19.) Ök. rendeletének
Paragraph Index: 972

1. Az Alkotmánybíróság elõkérdésként áttekintette az Ör. fizetõ-parkolóhelyek igénybevételével kapcsolatos, a jelen ügy elbírálásánál számba jövõ szabályait. Az Ör. rendelkezései tartalmazzák, hogy a fizetõ-parkolóhelyeket kik milyen feltételekkel vehetik igénybe; továbbá rendelkezik a jogalkotó által elõírt feltételek be nem tartása esetére kilátásba helyezett szankcióról, illetve a pótdíj fizetési kötelezettségrõl is. Az Ör. szabályai rögzítik milyen esetekben, ki milyen összegû pótdíj fizetésére köteles. Az Ör. 9. § (2) bekezdése fõszabályként elõírja, hogy a parkolójegy, bérlet, illetve kedvezményes parkolási engedély nélkül vagy érvénytelen jeggyel, bérlettel, valamint engedéllyel parkoló gépjármûvek vezetõi az Ör. 3. számú mellékletében meghatározott összegû pótdíj megfizetésére kötelesek. Az Ör. 9. § (3) bekezdése a fõszabály mellett tartalmaz egy kiegészítõ szabályt is, ha a vezetõ személye nem állapítható meg, vagy megállapítható ugyan, de a tartozás behajtása, illetve végrehajtása valamilyen oknál fogva nem vezetett eredményre, továbbá ha a vezetõ külföldi állampolgár, akkor nem a gépjármû vezetõje, hanem a forgalmi engedélybe bejegyzett tulajdonos köteles a pótdíjat megfizetni. Eszerint a külföldi állampolgárságú vezetõket a jogalkotó eltérõen kezeli a belföldi állampolgárságú személyektõl annyiban, hogy külföldi állampolgárságú vezetõ esetén, rögtön a forgalmi engedélybe bejegyzett tulajdonost terheli a pótdíj fizetési kötelezettség, míg ha a vezetõ belföldi, a tulajdonos csak végsõ soron tartozik helytállási kötelezettséggel.

Source: https://magyarkozlony.hu/hivatalos-lapok/1f015d58a4ad437be214fc2c6dc3b3cd94c88d9d/dokumentumok/43582952e0f22a7f09c4fb25bb0946a8437a400d/letoltes